Antaŭ kvin tagoj publikigis Vinilkosmo blogartikolon pri sia statuso. Mi kiel Esperantomuzikisto volas esprimi mian propran opinion pri tio kaj ankaŭ aŭdi la voĉon de la aŭskultantaro.

Mi estis juna en tempo de vinilo

Por kompreni la situacion, ni faras historian kurseton laŭ mia, persona vidpunkto: Vinilkosmo eldonis la unuan albumon en 1990 kaj intertempe kolektis multe da sperto pri muzikdistribuado. Sed tiaj industrioj **estas ofte ŝanĝantaj**: La nomo ankoraŭ montras en la Vinilkosma komenco regis vinildiskoj. Sed industrioj evoluas kaj la medio por aŭskulti muzikon ŝanĝis al kasedoj kaj poste KDoj. Sed per la interreto faciliĝis ŝanĝi kaj distribui dosierojn kaj rete elŝuti mp3-dosierojn estis senkosta kaj preferinda por junaj muzikŝatantoj ol aĉetado de relative kostaj albumoj.

Mi mem kiel junulo ne havis monon por aĉeti ĉiujn ŝatatajn muzikgrupojn. Tial mi komprenis la neceson interŝanĝi muzikon senkoste. Post fazo de forta batalo kontraŭ tiu agado, la muzikindustrio komprenis ke puni siajn aŭskultantojn ne estis celatinganta kaj anstataŭe elpensis alternativojn - ekzemple elsendfluadon.

La Abonklubo solvintus la malkreskon

Ankaŭ Vinilkosmo pro la malkresko de KD-vendoj bezonis ŝanĝon kaj provis servi siajn aŭskultantojn per MP3-vendejo kaj la Abonklubo (kiu fakte estas la aliro al elsendflua katalogo). En la plej nova blogero, Vinilkosmo statas ke tiuj adaptiĝoj ne sufiĉis por daŭre esti funkcianta kaj diagnozas malkreskegon da intereso en Esperantomuziko. Por stabiligi la financan situacion kaj eviti fermon de Vinilkosmo kaj ĉiuj siaj servoj, la propono estas aboni la Abonklubon, eĉ se oni ne uzas la tiel atingitan elsendfluon.

Nun sekvas mia propra opinio pri tio. Kiam mia E-muziko sukcesiĝis, jam okazis la malkresko de KD-vendado. Pro tio, mi ne kapablas imagi la enspezojn kiuj atingeblis per fizikaj albumoj- Kaj tiel financii eldonejon. Sed mi spertis grandan helpon de la Esperantistaro. Kvankam ni estas relative malgranda celgrupo, ili helpas min. Ne nur per aĉetado de mia muziko (dum koncertoj mi ankoraŭ vendas KDojn), sed ankaŭ per mendi T-Ĉemizojn kaj inviti min al koncertoj ĉie. Mi regule sendas pakaĵojn kun vendaĵoj al ŝatantoj en la tuta mondo. Resume: Mi ne sentas malkreskon, sed male kreskon de intereso kaj disvastigon de mia muziko al pli kaj pli granda aŭskultantaro.

Ni laboru komune!

Eble tio nur estas mia persona impreso. Mi nur havas miajn proprajn, limigitajn statistikojn. Sed ĉiukaze mi opinias, ke malintereso en Esperantomuziko ne estas la problemo. La problemo ekzemple povus esti la ofertoj. Mi mem aĉetis kaj provis la elsendfluon de Vinilkosmo. Sed post mallongo, mi ne plu uzis ĝin (...sed nek mi uzas Spotifion, mi ne alkultimiĝis al elsendfluoj). Kaj mi ne pensas, ke pagi neuzitan servon estas taŭga solvo. Sed por fini mian vidpunkton: Mi mem ne havas bonan solvon. Mi nur sentas, ke ekzistas volo por helpegi nin esperantajn artistojn. Do ni uzu la eblecon de la interreto kaj demandu VIN:**Kion VI opinias? Ĉu vi uzas la Abonklubon? Se ne- Kion oni devintus ŝanĝi, por ke vi ĝin uzus? Kian alian metodon vi preferus por subteni Esperantomuzikon? Bonvolu diskuti kaj komenti!**